**ПРИЛОЖЕНИЯ И ОБРАЗЦИ НА ДОКУМЕНТИ**

***Образец № 1***

**ДО НАЦИОНАЛЕН СТАТИСТИЧЕСКИ ИНСТИТУТ**

**гр. София, ул. Панайот Волов № 2**

**ТЕХНИЧЕСКО ПРЕДЛОЖЕНИЕ**

**ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:** „Доставка, гаранционно обслужване на място и застраховка на преносими компютри – таблети“

от

....................................................................................................................................................

(пълно наименование, ЕИК/БУЛСТАТ, седалище и адрес на управление)

**УВАЖАЕМИ ДАМИ И ГОСПОДА,**

С настоящото представяме нашето техническо предложение за изпълнение на поръчка по публикуваната от Вас процедура за възлагане на обществена поръчка с предмет: „Доставка, гаранционно обслужване на място и застраховка на преносими компютри – таблети“, като заявяваме, че:

1. Декларираме, че ще изпълним поръчката, съобразявайки се с условията за изпълнение на поръчката, посочени от Възложителя в документацията за участие.
2. Гарантираме, че сме в състояние да изпълним качествено поръчката, в срок и в пълно съответствие с техническите изисквания.
3. Срокът за изпълнение на доставката е до ......................... работни дни (словом: .......................................) от момента на сключването на договора.
4. Декларирам, че срокът на гаранционната поддръжка на предлаганото оборудване, включително на батерията е ………. месеца (не по малко от 24 месеца), считано от датата на доставката.

Декларирам, че предлаганото обрудване ще бъде със сключена застраховка за период от 24 (двадесет и четири) месеца, която ще покрива най-малко застахователните рискове – пожар, измокрне, счупване и кражба.

1. При изготвяне на офертата на представлявания от мен участник са спазени задълженията, свързани с данъци и осигуровки, опазване на околната среда, закрила на заетостта и условията на труд.
2. Доставката ще се извърши в НСИ – Централно управление, гр. София, ул. „Панайот Волов“ № 2, до посочено от заявителя помещение.
3. Декларираме, че разполагаме със система за приемане и обслужване на заявки, свързани с техническа поддръжка на преносими компютри – таблети, която ще гарантира на Възложителя разрешаване на възникнали технически проблеми в рамките на гаранционната поддръжка.
4. Декларирам, че при изпълнение на дейностите се задължаваме да пазим в поверителност и да не разкриваме или разпространяваме информация, станала ни известна при или по повод изпълнението на дейностите, предмет на поръчката. Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.
5. Предлагаме да изпълним поръчката съгласно Техническата спецификация.

**ПРИЛОЖЕНИЯ:**

* + - 1. Техническа брошура от производителя (на аглийски или български език) на предлаганото оборудване, която да потвърждава предложените характеристики;

Дата:.....................................г. ………………………………..

 /име, фамилия, подпис и печат/

***Образец № 3***

**ДО НАЦИОНАЛЕН СТАТИСТИЧЕСКИ ИНСТИТУТ**

**гр. София, ул. „Панайот Волов“ № 2**

**Ц Е Н О В О П Р Е Д Л О Ж Е Н И Е**

от

....................................................................................................................................................

(пълно наименование, ЕИК/БУЛСТАТ, седалище и адрес на управление)

**Уважаеми дами и господа,**

 Във връзка с обявената процедура за възлагане на поръчка с предмет: „Доставка, гаранционно обслужване на място и застраховка на преносими компютри – таблети“, предлагаме да изпълним поръчката, съгласно изискванията на Възложителя при следните финансови условия:

* + - 1. Предлагаме обща крайна цена за изпълнение на обществената поръчка в размер: …………… лв. (словом: …………………. лева) без ДДС и …………… лв. (словом: ……………………………) с ДДС.
			2. Предложените цени са определени при пълно съответствие с условията на Документацията по процедурата. Приемаме, че единствено и само аз (ние) ще бъда(ем) отговорни за евентуално допуснати грешки или пропуски в изчисленията на предложените от мен (нас) цени.
			3. Декларирам(е), че съм (сме) съгласен(и) плащанията да бъдат извършени по начина и в сроковете, посочени в проекта на договор за възлагане на обществената поръчка.

Дата:.....................................г. ………………………………..

 /име, фамилия, подпис и печат/

***Приложение № 2***

**ПРОЕКТ НА ДОГОВОР**

**за възлагане на обществена поръчка**

**№ ………/…………**

Днес, ………….., в гр. София, между:

**НАЦИОНАЛЕН СТАТИСТИЧЕСКИ ИНСТИТУТ,** с адрес гр. София, ул.„Панайот Волов“ № 2, БУЛСТАТ 000695146, представляван от Цветан Нанов – главен секретар, упълномощен със съгласно Заповед № РД-05-774/17.10.2017 г. съгласно ………………, наричан за краткост **ВЪЗЛОЖИТЕЛ**, от една страна,

и

**.....................................................................................................................................................,** със седалище и адрес на управление: ...................................................................................................., ЕИК (БУЛСТАТ) ............................., представляван от ..............., в качеството му на .....................,наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112, ал. 1 от Закона за обществените поръчки („**ЗОП**“) и Решение № -............../.....................г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Доставка, гаранционно обслужване на място и застраховка на преносими компютри – таблети“**

се сключи този договор („**Договора**/**Договорът**“) за възлагане на обществена поръчка при следните условия:

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да извърши доставка на гаранционно обслужване на място и застраховка на преносими компютри – таблети, съгласно Техническата спецификация на Възложителя (Приложение № 1) и Ценово и Техническо предложение на Изпълнителя (Приложения № 2 и 3), неразделна част от Договора срещу задължението на Възложителя да приеме изпълненото и да заплати договорената цена съгласно условията, посочени по-долу.

(1.2) Доставката на преносимите компютри – таблети по 1.1 се извършва в срок до 45 (четиридесет и пет) дни след подписване на настоящия договор.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на [●]лева без ДДС (*с думи*: [●]) и [●] лева (*с думи*: [●] лева) с включен ДДС, съгласно Ценовото му предложение (Приложения № 3), неразделна част от настоящия Договор.

(2.2) Посочената обща цена е крайна и включва всички разходи и възнаграждения на Изпълнителя за изпълнение на предмета на настоящия Договор, като но не само: всички разходи за извършване на гаранционно обслужване в срока на гаранцията, както и разходи за отстраняване за сметка на и от Изпълнителя на всички технически неизправности, възникнали по време на гаранционното обслужване не по вина на Възложителя и покрити от гаранционните условия и гаранционната отговорност на Изпълнителя.

(2.3) Посочените в настоящия Договор цени остават непроменени за срока на действието му.

**Член 3. Начин на плащане[[1]](#footnote-1)**

(3.1) Първо плащане в размер на 30% от стойността на поръчката, в срок до 20 (двадесет) календарни дни от датата на сключване на договора с банков превод, по сметката на Изпълнителя и след представяне на следните документи на Възложтеля за изпълнение на поръчката:

(а) Оригинална данъчна фактура, издадена не по-късно от 5 (пет) работни дни, след датата на сключване на договора.

(3.2) Окончатено плащане в размер на 70% от стойността на поръчката, в срок до 20 (двадесет) календарни дни от извършване на доставката и подписването на приемо-предавателния протокол. Плащането ще се извърши с банков превод, по сметката на Изпълнителя и след представяне на следните документи в Мястото за изпълнение на поръчката:

(а) Оригинална данъчна фактура, издадена не по-късно от 5 (пет) работни дни, след датата на подписване на приемо-предавателния протокол.

(б) Приемо-предавателен протокол, подписан не по-късно от 2 (два) работни дни от извършване на доставката от представител на Възложителя и Изпълнителя, удостоверяващ съответствието на извършените доставки с договорените изисквания.

(3.4) Плащанията се извършват в български лева, с платежно нареждане по следната банкова сметка, посочена от Изпълнителя:[**●**]. Изпълнителят е длъжен да уведомява писмено Възложителя за всички последващи промени на банковата му сметка в срок до 5 (*пет*)] дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.5) За дата на плащането, се счита датата на заверяване на банковата сметка на Изпълнителя със съответната дължима сума.

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4. Срокове и място на доставка**

(4.1) Настоящият Договор влиза в сила от датата на подписването му. Срокът на действие на настоящия Договор е до изтичането на всички гаранционни срокове на доставените преносими компютри – таблети.

 (4.2) Срокът започва да тече и не подлежи на промяна, при условие, че ВЪЗЛОЖИТЕЛЯТ е осигурил на ИЗПЪЛНИТЕЛЯ всички условия за изпълнение на договора.

(4.3) При възникване на обективни пречки за нормалното изпълнение на доставките и услугите по договора, дължащи се на действия и/или бездействия на Възложителя, предизвикани от трети лица или случайни събития, за които Изпълнителят няма вина, предвидените срокове за изпълнение се удължават съответно и автоматично със срока на забавяне.

(4.4.) Гаранционното обслужване на преносимите компютри – таблети е за срок от ХХ (ХХХХХ) месеца и започва да тече от датата на доставката им.

(4.6.) Мястото на доставка на преносимите компютри – таблети е в **НАЦИОНАЛЕН СТАТИСТИЧЕСКИ ИНСТИТУТ (НСИ)** с адрес в гр. София - 1038, ул. „Панайот Волов” № 2. Екипът на ИЗПЪЛНИТЕЛЯ ще извършва част от дейностите отдалечено от офисите на ИЗПЪЛНИТЕЛЯ.

**Член 5. Условия на доставка**

**(5.1) Доставка на преносими компютри – таблети**

(5.1.1) Изпълнителят се задължава да достави до мястото на доставка и съответно да предаде на Възложителя преносими компютри – таблети, отговарящи на Техническата спецификация на Възложителя и Техническото предложение на Изпълнителя.

(5.1.2) Изпълнителят предава преносимите компютри – таблети на упълномощен представител на Възложителя. За съответствието с изискванията на Техническото предложение на участника се подписва **Приемо-предавателен протокол за доставка** от Страните или техни упълномощени представители. Приемо-предавателният протокол съдържа основанието за съставянето му (номер на договора), сериен номер [*серийни номера или други идентифициращи преносимите компютри – таблети данни*], предмет на доставката.

(5.1.3) Изпълнителят уведомява Възложителя предварително за конкретните дати и час, на които ще се извърши доставката.

**(5.2) Гаранционно обслужване и застраховка**

(5.2.1) Гаранционното обслужване е със следните срокове за реакция от страна на изпълнителя:

(5.2.1.1.) в работни дни до 8 (осем) часа;

(5.2.1.2.) време за отстраняване на проблем до 2 (два) работни дни.

(5.2.2) Изпълнителят трябва да поддържа за всички преносими компютри – таблети валидни застрахователни полици за срок от ХХ (ХХХХХ) месеца от датата на доставката им.

**Член 6.**

Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**Член 7. Преминаване на собствеността и риска**

Рискът от случайно повреждане или погиване на доставените преносими компютри – таблети преминават от Изпълнителя върху Възложителя от датата на подписване на приемо-предавателен протокол за доставка.

1. **ПРАВА И ЗАДЪЛЖЕНИЯ НА СТРАНИТЕ**

**Член 8. Права и задължения на Изпълнителя**

(8.1) Изпълнителят се задължава да извърши дейностите, предмет на настоящия Договор, в съответствие с техническите параметри, представени в Техническото предложение на Изпълнителя и на Техническата спецификация на Възложителя, съгласно условията на настоящия Договор.

(8.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(8.3) Изпълнителят се задължава да предостави гаранционно обслужване в рамките на гаранционния срок, при условията и сроковете на този Договор.

(8.4) Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставеното оборудване проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

(8.5) Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

(8.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(8.7) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (*три*) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(8.8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира оборудването.

**Член 9. Права и задължения на Възложителя**

(9.1) При добросъвестно и точно изпълнение на Договора, Възложителят се задължава да заплати общата цена по алинея (2.1) от този Договор, съгласно условията и по начина, посочен в него.

(9.2) Възложителят се задължава да приеме изпълнението на дейностите, предмет на Договора по реда на алинея 5.1 и следващите, ако отговаря на договорените изисквания, както и да осигури достъп до помещенията си и необходимите условия за монтажа и въвеждането ѝ в експлоатация.

(9.3) Възложителят има право да иска от Изпълнителя да изпълни доставката на преносимите компютри – таблети в срок и без отклонения от договорените изисквания.

(9.4) Възложителят се задължава да оказва необходимото съдействие на Изпълнителя за добросъвестно и точно изпълнение на договора.

(9.5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(9.6) Възложителят има право на рекламация по отношение на доставените по Договора преносими компютри – таблети и изпълнените услуги при условията посочени в настоящия Договор и съгласно гаранционните ѝ условия.

(9.7) Възложителят има право да изисква от Изпълнителя замяната на несъответстващ с Техническите спецификации и/или дефектен преносим компютр – таблет и/или компоненти от него, както и отстраняване на недостатъците, по реда и в сроковете, определени настоящия Договор.

(9.8) Възложителят има право да откаже приемането на доставка, както и да не заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

(9.9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(9.10) Възложителят е длъжен да следи и осигурява извършването на гаранционно обслужване на преносими компютри – таблети в рамките на гаранционния срок, при условията и сроковете на този Договор, съответно при условията на гаранцията.

1. **ГАРАНЦИОННА ОТГОВОРНОСТ И ОБСЛУЖВАНЕ**

**Член 10.**

(10.1) Изпълнителят гарантира пълната функционална годност на доставениите преносими компютри – таблети съгласно договореното предназначение, съгласно Техническото предложение, Техническата спецификация и всички извършени конфигурации по време на изпълнението на договора.

1. **ГАРАНЦИЯ ЗА ИЗПЪЛНЕНИЕ.**

**Член 11. Видове гаранции, размер и форма на гаранциите**

(11.1) Видове и размер на гаранциите

(11.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 3% (три процента) от стойността на Договора без включен ДДС по алинея (2.1) или сумата от [●] ([●]);

(11.1.3) Изпълнителят представя документи за внесени гаранции за изпълнение на Договора към датата на сключването му.

(11.2) Форма на гаранциите

(11.2.1) Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка, която обезпечава изпълнението чрез покритие на отговорността на Изпълнителя.

**Член 12. Изисквания по отношение на гаранциите**

(12.1) Когато гаранцията се представя във вид на парична сума, то тя се внася по следната банкова сметка на Възложителя: [●]. Всички банкови разходи, свързани с преводите на сумата са за сметка на Изпълнителя. Гаранцията се възстановява по банква сметка на изпълнителя до 30 дни след подписване на окончателен приемо-предавателен протокол.

(12.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност до подписване на окончателен приемо-предавателен протокол, плюс 30 (*тридесет*) дни за гаранцията за изпълнение.

(12.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(12.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(12.3). **Застраховката**, която обезпечава изпълнението, чрез покритие на отговорността на Изпълнителя, е със срок на валидност до подписване на окончателен приемо-предавателен протокол, плюс 30 (тридесет) дни, съответно, застраховката, която обезпечава авансовото плащане е със срок до усвояване на авансовото плащане плюс 3 (три) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, съответно при неусвояване или невръщане на авансовото плащане и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 13.** (13.1)Гаранцията за изпълнение се освобождава в срок до 30 дни от прекратяване на договора, в случай че не е настъпило някое от обстоятелствата по-долу.

(13.2)Възложителят има право да се удовлетвори от гаранцията, независимо от формата, под която е представена, при неточно изпълнение на задълженията по договора от страна на Изпълнителя.

(13.3) Възложителят има право да усвои такава част от гаранцията, която покрива отговорността на Изпълнителя за неизпълнението.

(13.4)При едностранно прекратяване на договора от Възложителя, поради виновно неизпълнение на задълженията на Изпълнителя, сумата от гаранцията се усвоява изцяло като обезщетение за прекратяване на договора.

(13.5)Възложителят има право да усвоява дължимите суми за неустойки и обезщетения във връзка с неизпълнение на договора от гаранцията за изпълнение.

(13.6) В случай, че неизпълнението на задължения по договора от страна на Изпълнителя по стойност превишава размера на гаранцията, Възложителят има право да търси обезщетение по общия ред.

1. **НЕУСТОЙКИ**

**Член 14.**

(14.1) При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,1 % от цената на неизпълнените дейности за всеки просрочен ден, но не повече от 10% от тази стойност.

(14.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,1 % от дължимата сума за всеки просрочен ден, но не повече от 10% от размера на забавеното плащане.

(14.3) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение

(14.4). Неустойките се заплащат незабавно, при поискване от Възложителя, по следната банкова сметка [●]. В случай че банковата сметка на Възложителя не е заверена със сумата на неустойката в срок от 30 (тридесет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ[[2]](#footnote-2)**

**Член 15. Общи условия приложими към Подизпълнителите**

(15.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(15.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(15.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(15.4) Независимо от използването на подизпълнители, отговорността за изпълнение на настоящия Договор и на Изпълнителя.

(15.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член 16. Договори с подизпълнители**

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 17. Разплащане с подизпълнители**

(17.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(17.2) Разплащанията по член (17.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(17.3) Към искането по алинея (17.2)Изпълнителят предоставя становище, от което да е видно дали оспорва плащанията или част от тях като недължими.

(17.4) Възложителят има право да откаже плащане по алинея(17.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 18.**

(18.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
4. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора(„непреодолима сила“) за срок по-дълъг от 60 (шестдесет) дни;

(18.2) Възложителят може да прекрати Договора без предизвестие, с уведомление, изпратено до Изпълнителя:

1. При системно (три и повече пъти) неизпълнение на Изпълнителя на задълженията за гаранционно обслужване в срока на гаранцията; или
2. при пълно неизпълнение на задълженията на Изпълнителя за гаранционно обслужване в срока по гаранцията; или
3. При системно (три и повече пъти) неизпълнение или системно лошо изпълнение на задълженията по договора от Изпълнителя; или
4. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(18.3) ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

(18.4) ИЗПЪЛНИТЕЛЯТ има право да прекрати договора с тридесет дневно писмено предизвестие в случай, че ВЪЗЛОЖИТЕЛЯТ е извършил нарушение на задълженията си по договора, което не е отстранено в срока на предизвестието.

(18.5) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

 (18.6) Възложителят може да развали Договора по реда и при условията предвидени в чл. 5, т. (5.1.4) и действащото законодателство.

**Член 19.**

Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Член 20.**

(20.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(20.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(20.3) Докато трае непреодолимата сила, изпълнението на задължението се спира.

(20.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ И ЛИЧНИ ДАННИ**

**Член 21.**

(21.1) Изпълнителят се съгласява да третира като конфиденциална цялата информация, получена при и по повод изпълнението на Договора.

(21.2) Изпълнителят няма право без предварителното писмено съгласие на Възложителя да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

(21.3) При обработване на лични данни в изпълнение на настоящия договор, страните гарантират, че прилагат подходящи технически и организационни мерки по такъв начин, че обработването на лични данни e в съответствие с изискванията на Общия регламент относно защитата на данните и ЗЗЛД и осигуряват защита на правата на субектите на данни.

(21.4) Страните не могат да възлагат обработване на лични данни в изпълнение на договора на трети лица без писмено разрешение от другата страна. Страната, която възлага обработването на трето лице следва да гарантира, че лицата, оправомощени да обработват личните данни, са поели ангажимент за поверителност, както и че третото лице е предприело действия за прилагане на подходящи технически и организационни мерки за осигуряване на подходящо ниво на сигурност на личните данни и защита на правата на субектите. При оценка на подходящото ниво на сигурност се вземат предвид рисковете, които са свързани с обработването като: случайно или неправомерно унищожаване, загуба, промяна, неразрешено разкриване или достъп до прехвърлени, съхранявани или обработени по друг начин лични данни.

(21.5) В случай, че се установи нарушение на сигурността на обработваните лични данни, страната установила нарушението уведомява другата, без ненужно забавяне, като ѝ предостави цялата налична информация във връзка с нарушението.

(21.6) Страните гарантират, че обработването на лични данни няма да надвишава целите, за които са събрани и данните ще бъдат заличени след изтичане на сроковете, установени в националното законодателство или в правото на ЕС.

(21.7) При работа с индивидуални данни служителите на Изпълнителя подписват декларации по чл. 27, ал. 4 от Закона за статистиката.

1. **ДОПЪЛНИТЕЛНИ РАЗПОРЕДБИ**

**Член 22.**

За всички неуредени в настоящия Договор въпроси се прилага действащото българско законодателство.

**Член 23**.

(23.1) Упълномощени представители на Страните, които могат да приемат и правят изявления по изпълнението на настоящия Договор, с право да подписват протоколите по чл. 3 и чл. 5, са:

**ЗА ВЪЗЛОЖИТЕЛЯ:**

[●]

Телефон: [●]

Email: [●]

**ЗА ИЗПЪЛНИТЕЛЯ:**

[●]

Телефон: [●]

Email: [●]

(23.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(23.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(23.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата Страна.

(23.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, когато другата страна потвърди получаването.

**Член 24**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 25**.

(25.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(25.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 26**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 27**

При подписването на настоящия Договор се представиха следните документи:

………………..

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо предложение на Изпълнителя;
3. Приложение *№ 3 –* Ценово предложение на Изпълнителя;

Настоящият Договор се подписа в три еднообразни екземпляра – два за Възложителя и един за Изпълнителя.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

*………………………………..*

**ЦВЕТАН НАНОВ …………………….**

*Главен секретар на НСИ …………………….*

*Упълномощен със Заповед № РД-05-774/17.10.2017 г.*

*………………………………..*

**АНЕТА ФАСУЛКОВА**

*Началник на отдел ФСД*

*………………………………..*

*………………………………..*

*Отдел „Правни дейности“*

1. При необходимост и по преценка на страните, могат да се включват специализирани клаузи [↑](#footnote-ref-1)
2. Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители [↑](#footnote-ref-2)